Aardklop 2018: ‘Stof solank jou partytjieskoene af’Wicus van der Merwe en Dowwe Dolla tydens Aardklop 2017 in ‘Dowwe Wicus en Dolla van der Merwe’ (Foto: Facebook) Na nóg ŉ suksesvolle Aardklop Nasionale Kunstefees in 2017 word dié fees vanjaar weer van 2 tot 7 Oktober op Potchefstroom in Noordwes aangebied. Dié kunstefees het verlede jaar ŉ inkomste van meer as R50 miljoen vir die plaaslike ekonomie van Potchefstroom ingebring. Alexa Strachan, Aardklop-feesbestuurder, sê feesgangers moet solank reeds hul partytjieskoene begin afstof vir ŉ groot makietie later die jaar. “Die impak van die sukkelende ekonomie kan nie ontken word nie, maar hier by Aardklop is ons positief en bou ons voort op die R50,3 miljoen se impak wat ons verlede jaar gemaak het op die plaaslike ekonomie,” sê Strachan. Beplanning rondom vanjaar se kunstefees het reeds afgeskop. “Die kantore is oop en ons is volstoom besig om te beplan aan Aardklop se 21ste verjaarsdag.” Aardklop begin vanjaar weer op Maandag 1 Oktober 2018 met die Kunssafari. Hier is belangrike datums: Vir meer inligting, skakel die Aardklop-kantoor by (018) 175 0175 of besoek die Aardklop-webwerf.